nahid-hub/BLUGE-bengali-wikipedia-section-title-prediction huggingface dataset:
পশ্চিম তিব্বতের এই অঞ্চলটি গুজ রাজ্য স্থাপনের পূর্বে ঝাংঝুং নামক প্রাচীন রাজ্যের অধীনে ছিল। তাবো বৌদ্ধবিহারে প্রাপ্ত বেশ কিছু লিপি থেকে এই কথা প্রমাণ হয় যে, দশম শতাব্দীর পূর্বে এই অঞ্চলে অতিব্বতীয় নামের প্রচলন ছিল। পরবর্তীকালে তিব্বতীদের অধীনে আসার পর এই অঞ্চলটিতে তিব্বতী নামের প্রচলন শুরু হয়।

তিব্বতের অন্তিম সম্রাট খ্রি-উ-দুম-ব্ত্সান বা গ্লাং-দার-মাকে বৌদ্ধ ধর্ম বিরোধী সম্রাট হিসেবে বর্ণনা করা হয়েছে। কথিত আছে, তিনি তিব্বত সাম্রাজ্যে বহু বৌদ্ধ ধর্মাবলম্বীদের হত্যা করেছিলেন। পদ্মসম্ভবের পঁচিশজন শিষ্যের মধ্যে একজন ল্হা-লুং-দ্পাল-গ্যি-র্দো-র্জে বৌদ্ধ ধর্ম রক্ষার উদ্দেশ্যে আনুমানিক ৮৪১ খ্রিষ্টাব্দে গ্লাং-দার-মাকে হত্যা করেন। গ্লাং-দার-মার মৃত্যুর পর দুই স্ত্রীর দুই পুত্র য়ুম-ব্র্তান () এবং ওদ-স্রুং () সাম্রাজ্যের অধিকারের জন্য লড়াই শুরু করলে তিব্বত সাম্রাজ্য ভেঙ্গে পড়ে। য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন। এই গৃহযুদ্ধের ফলে তিব্বতী রাজতন্ত্রের রাজনৈতিক প্রভাব হ্রাস পায় এবং তিব্বত অনেকগুলি পৃথক রাজ্যে বিভক্ত হয়ে পড়ে। এই রাজ্যগুলি একে অপরের বিরুদ্ধে যুদ্ধে লিপ্ত থাকায় ১২৪৭ খ্রিষ্টাব্দ পর্যন্ত তিব্বতে কোন কেন্দ্রীয় শাসনব্যবস্থার অস্তিত্ব ছিল না। ওদ-স্রুংয়ের পুত্র দ্পাল-'খোর-ব্র্ত্সানের () ব্ক্রা-শিস-ব্র্ত্সেন-ব্র্ত্সান () এবং স্ক্যিদ-ল্দে-ন্যিমা-গোন () নামক দুই পুত্র ছিল। স্ক্যিদ-ল্দে-ন্যিমা-গোন পশ্চিম তিব্বত অঞ্চলের স্তোদ-ম্ঙ্গা-রিস অঞ্চলে রাজ্য প্রতিষ্ঠা করেন। তিনি লাদাখকে নিজের রাজ্যের অন্তর্ভুক্ত করেন এবং লাদাখি রাজবংশের সুত্রপাত করেন। সপ্তদশ শতাব্দীতে সম্পাদিত "লা-দ্ভাগ্স-র্গ্যাল-রাব্স" বা লাদাখের রাজাদের ধারাবিবরণীতে বলা হয় যে রাজা স্ক্যিদ-ল্দে-ন্যিমা-গোন তার তিন পুত্রের মধ্য তার সাম্রাজ্য ভাগ করে দেন। এই বিবরণীতে বলা হয় তিনি তার তার জ্যৈষ্ঠ পুত্র দ্পাল-গ্যি-ঙ্গোনকে মার‍্যুল বা লাদাখ, হ্গোগের স্বর্ন খনি, রু-থোগ বা রুদোক, ল্দে-ম্চোগ-দ্কার-পো বা দেমচোক ও রা-বা-দ্মার-পো প্রদান করেন। স্ক্যিদ-ল্দে-ন্যিমা-গোনের অপর পুত্র ব্ক্রা-শিস-ম্গোন () পশ্চিম তিব্বত অঞ্চলে রাজত্ব করে গুজ এবং পু-হ্রাং নামক রাজ্য স্থাপন করেন। স্ক্যিদ-ল্দে-ন্যিমা-গোনের অপর পুত্র ও জাংস্কার রাজ্যের প্রতিষ্ঠাতা ল্দে-গ্ত্সুগ-ম্গোনের পুত্রহীন অবস্থায় মৃত্যু হলে ৯৬৭ খ্রিষ্টাব্দে ব্যাং-ছুব-য়ে-শেস'-ওদ গুজ, পু-হ্রাং, জাংস্কার, স্পিতি, লাহুল এবং উত্তর কিন্নর অঞ্চলকে একত্র করে এক সংগঠিত রাজ্যের অধীশ্বর হন।

সঠিক অনুচ্ছেদ শিরোনাম কোনটি?
titleA. পরবর্তী ইতিহাস
titleB. প্রতিষ্ঠার ইতিহাস
titleC. ধ্বংসের ইতিহাস
titleD. ব্যাং-ছুব-য়ে-শেস'-ওদের রাজতকাল ও বৌদ্ধধর্মের বিস্তার
উত্তর: titleB
লকডাউনটি লোকদের ঘর থেকে বেরোতে বাধা দেয়। প্রয়োজনীয় পণ্য, অগ্নি নির্বাপক, পুলিশ এবং জরুরী পরিষেবা পরিবহনের ব্যতিক্রম সহ সমস্ত পরিবহন পরিষেবা - রাস্তা, বিমান এবং রেল স্থগিত করা হয়েছিল । শিক্ষাপ্রতিষ্ঠান, শিল্প সংস্থা এবং আতিথেয়তা পরিষেবাগুলিও স্থগিত করা হয়েছিল। খাবারের দোকান, ব্যাংক এবং এটিএম, পেট্রোল পাম্প, অন্যান্য প্রয়োজনীয় জিনিসের পরিষেবাগুলি এবং তাদের উত্পাদন অব্যাহতিপ্রাপ্ত । স্বরাষ্ট্র মন্ত্রক বলেছে যে, যে কেউ এই নিষেধাজ্ঞাগুলি মানতে ব্যর্থ হবে সে এক বছর পর্যন্ত জেল খাটতে পারে।

সঠিক অনুচ্ছেদ শিরোনাম কোনটি?
titleA. পটভূমি
titleB. অবরুদ্ধকরণ (লকডাউন)
titleC. প্রভাব
titleD. প্রতিক্রিয়া
উত্তর: titleB
১৯০৪ মৌসুমটি বোসানকুয়েত ব্যাট ও বল হাতে সেরা সময় পার করেন। শুরুতে তার ব্যাটিং বেশ নিচুমানের ছিল। ছয় খেলার প্রথম নয় ইনিংসে দুই অঙ্কের কোঠায় স্পর্শ করতে পারেননি। তবে, বল হাতে তিনি ঠিকই সফলতা পেয়েছেন। সফরকারী দক্ষিণ আফ্রিকা দলের বিপক্ষে এমসিসি দলের সদস্যরূপে ৯/১০৭ পান ও আই জিঙ্গারির সদস্যরূপে ইংল্যান্ড জেন্টলম্যানের বিপক্ষে ৭/৮৩ পান। তন্মধ্যে, শেষ খেলায় ১১ উইকেট পেয়েছিলেন।

পূর্ববর্তী মৌসুমে চমৎকার ক্রীড়াশৈলীর উপস্থাপনার কারণে উইজডেন কর্তৃক তিনি অন্যতম বর্ষসেরা ক্রিকেটার মনোনীত হন। এ প্রসঙ্গে উইজডেন মন্তব্য করে যে, চমৎকার ব্যাটিং উপযোগী পিচেও শক্তিধর দলের বিপক্ষে তার ন্যায় অন্য কোন বোলার সহায়তা পাননি। কোন ব্যাটসম্যানই তিনি কিভাবে গুগলি বোলিং করেন তার রহস্য খুঁজে পাননি। অধিকন্তু, তিনি শীর্ষসারির বোলারদের তুলনায় খুব কমই খারাপ বল ছুঁড়েছেন।

সঠিক অনুচ্ছেদ শিরোনাম কোনটি?
titleA. ১৯০৪ মৌসুম
titleB. অস্ট্রেলিয়া সফর
titleC. অক্সফোর্ডে যোগদান
titleD. শেষদিকের বছরগুলোয়
উত্তর: titleA
২০১৫ সালের ১ জানুয়ারির পূর্বে বাশকোরতোস্তানের সরকার প্রধানকে রাষ্ট্রপতি হিসেবে সম্বোধন করা হতো। তবে বর্তমানে প্রজাতন্ত্রের প্রধানকে শুধুমাত্র "হেড" বা "প্রধান" বলে সম্বোধন করা হয়, যিনি জনগনের সরাসরি ভোটের মাধ্যমে প্রতি চার বছর পরপর নির্বাচিত হন। বাশকোরতোস্তানের সংবিধান অনুযায়ী প্রজাতন্ত্রের প্রধান দেশটির জনগন ও নাগরিকের অধিকার ও স্বাধীনতা সমুন্নত রাখতে অঙ্গীকারবদ্ধ। এছাড়াও প্রজাতন্ত্রের জনগনের অর্থনৈতিক ও রাজনৈতিক অধিকার নিশ্চিত করার পাশাপাশি নাগরিকদের বৈধতাপ্রদান, আইনপ্রনয়ন এবং শৃঙ্খলা রক্ষা করা সরকার প্রধানের দায়িত্ব।

রাদি খাবিরভ ২০১৮ সালের ১১ অক্টোবর হতে বাশকোরতোস্তান প্রজাতন্ত্রের ভারপ্রাপ্ত প্রধানের দায়িত্ব পালন করছেন। তার পূর্বে ২০১০ সালের ১৯ জুলাই হতে ২০১৮ সালের ১১ অক্টোবর পর্যন্ত প্রজাতন্ত্রটির প্রধান ছিলেন রুস্তম খামিতভ।

১৯৯৩ সালের ১৭ ডিসেম্বর মুর্তজা রাখিমভ বাশকোরতোস্তানের রাষ্ট্রপতি নির্বাচিত হন। নির্বাচনের পূর্বে রাখিমভ প্রজাতন্ত্রের সুপ্রিম সোভিয়েতের সভাপতি হিসেবে দায়িত্ব পালন করেন, যেটি সে সময় প্রজাতন্ত্রের সর্বোচ্চ পদ ছিল। ২০০৩ সালের ডিসেম্বরে রাখিমভ রাষ্ট্রপতি হিসেবে পুনরায় নির্বাচিত হন, তবে ব্যাপক কারচুপির অভিযোগে নির্বাচনটি ওএসসিই কর্তৃক সমালোচিত হয়।

বাশকোরতোস্তান প্রজাতন্ত্রের আইনসভার নাম স্টেট এসেম্বলি অব বাশকোরতোস্তান। প্রতি পাঁচ বছর পরপর জনগনের ভোটের সাংসদ নির্বাচন করা হয়। এককক্ষ বিশিষ্ট আইনসভায় মোট ১১০ জন সাংসদ থাকেন।

১৯৯৩ সালের ২৪ ডিসেম্বর বাশকোরতোস্তানের সংবিধান গৃহীত হয়। সংবিধানের ১নং অনুচ্ছেদ অনুযায়ী বাশকোরতোস্তান রাশিয়ার অন্তর্ভুক্ত একটি সার্বভৌম রাষ্ট্র এবং রাষ্ট্রীয় ক্ষমতার দিক থেকে বাশকোরতোস্তান প্রজাতন্ত্রের ক্ষমতা রুশ ফেডারেশনের তুলনায় বেশি। সাম্যতা এবং মতৈক্যতার ভিত্তিতে বাশকোরতোস্তান প্রজাতন্ত্র রুশ ফেডারেশনের অধীন একটি রাষ্ট্র।

বাশকোরতোস্তান এবং রুশ ফেডারেশনের মধ্যকার বর্তমান সম্পর্ক বেশ কিছু বিষয়ের উপর নির্ভরশীল। তার মধ্যে রয়েছে রুশ ফেডারেশনের সংবিধানের অনুচ্ছেদসমূহ, বাশকোরতোস্তানের সংবিধান, যুক্তরাষ্ট্রীয় চুক্তি, প্রশাসন ও ক্ষমতা বিভাজনকারী চুক্তি এবং বাশকোরতোস্তান প্রজাতন্ত্রের রাষ্ট্র ক্ষমতার অঙ্গগুলির মধ্যে পারস্পরিক প্রতিনিধিত্বমূলক ক্ষমতা।

প্রজাতন্ত্রটির বিচারিক ক্ষমতা রয়েছে প্রজাতন্ত্রের সাংবিধানিক আদালত, সুপ্রিম কোর্ট, আপিল বিভাগ, জেলা আদালত এবং জাস্টিস অব দ্যা পিস এর হাতে।

আন্তর্জাতিকভাবে সর্বস্বীকৃত নীতিমালার সাথে সামঞ্জস্য রেখে ইউরোপীয় স্থানীয় সরকার নীতিমালা এবং রুশ ফেডারেশনের সংবিধান অনুসারে বাশকোরতোস্তান প্রজাতন্ত্রের স্থানীয় সরকার ব্যবস্থা পরিচালনা করা হয়।।

বাশকোরতোস্তান প্রজাতন্ত্র তার প্রশাসনিক-অঞ্চলিক কাঠামো সংক্রান্ত সকল সমস্যা নিজেই সমাধান করে। প্রজাতন্ত্রটি তার প্রসাশনিক-অঞ্চলিক কাঠামো সংক্রান্ত আইনের মাধ্যমে বিভিন্ন জেলা ও শহরের পাশাপাশি পৌরসভাগুলোর তালিকা প্রণয়ন করে। এছড়াও বিভিন্ন পৌরসভা প্রতিষ্ঠা, পৌরসভার সীমানা পরিবর্তন ইত্যাদি সেই আইন অনুযায়ীই হয়ে থাকে।

বাশকোরতোস্তান প্রজাতন্ত্রের সাথে তার পশ্চিমা প্রতিবেশী তাতারস্তান প্রজাতন্ত্রের শক্তিশালী অর্থনৈতিক এবং সাংস্কৃতিক মেলবন্ধন রয়েছে।

সঠিক অনুচ্ছেদ শিরোনাম কোনটি?
titleA. ভূগোল
titleB. অর্থনীতি
titleC. রাজনীতি
titleD. পর্বতমালা
উত্তর: titleC
১৬৬৭ খ্রিস্টাব্দে ট্রিনিটি কলেজ পুনরায় খোলা হয়। এবার কলেজ নিউটনকে ফেলো নির্বাচিত করে এবং এর দুই বছর পর অর্থাৎ তার ২৭তম জন্মদিনের কিছুদিন আগে তিনি সেখানকার গণিত বিভাগের লুকাসীয় অধ্যাপক নিযুক্ত হন। তার আগে ট্রিনিটি কলেজের এই পদে অধিষ্ঠিত ছিলেন তারই বন্ধু ও শিক্ষক ডঃ বারো। তখনকার সময়ে কেমব্রিজ এবং অক্সফোর্ড বিশ্ববিদ্যালয়ের ফেলো হতে হলে কাউকে অবশ্যই প্রতিষ্ঠিত অ্যাংগ্লিকান ধর্মপ্রচারক হতে হতো। আবার লুকাসীয় অধ্যাপকদের গির্জার সাথে যোগাযোগ থাকা নিষিদ্ধ ছিল, কারণ তা বৈজ্ঞানিক গবেষণার ক্ষতি করতে পারে। নিউটন লুকাসীয় অধ্যাপক হওয়ার সময় এই শর্ত থেকে নিজে অব্যাহতি চান। তখনকার রাজা দ্বিতীয় চার্লস তার দাবী মেনে নিয়ে তাকে অধ্যাপক হিসেবে নিযুক্ত করেন। এতে অ্যাংগ্লিকানদের সাথে নিউটনের ধর্মীয় চিন্তাধারার বিরোধের অবসান ঘটে। এরই মধ্যে ১৬৬৮ খ্রিস্টাব্দে নিউটন একটি প্রতিফলন দূরবীক্ষণ যন্ত্র তৈরি করে ফেলেছিলেন। ১৬৭১ খ্রিস্টাব্দের ডিসেম্বরে নিউটন দ্বিতীয় আরেকটি দূরবীন তৈরি করে রয়াল সোসাইটিকে উপহার দেন। এর দুই মাস পর রয়্যাল সোসাইটির একজন ফেলো হিসেবে তিনি আলো সম্বন্ধে তার আবিষ্কারসমূহ প্রচার করেন এবং এর মাধ্যমে আলো সম্বন্ধে একটি বিতর্কের সূচনা করেন। অনেক বছর ধরে এই বিতর্ক অব্যাহত ছিল। এই বিতর্কে অংশ নিয়েছিলেন রবার্ট হুক, লুকাস, লিনাস পাউলিং এবং আরো অনেকে। নিউটন অবশ্য এ ধরনের বিতর্ককে সবসময়ই বিস্বাদ জ্ঞান করতেন। আলো সম্বন্ধে এতো গুরুত্বপূর্ণ একটি তত্ত্বের পক্ষে অবস্থান নিয়ে একটি বিতর্কের জন্ম দেয়ার জন্য তিনি নিজের প্রজ্ঞাকেই দোষারোপ করতেন। আলোক বিজ্ঞান সম্বন্ধে তার গবেষণাপত্রসমূহের অধিকাংশই ১৬৭২ থেকে ১৬৮৪ খ্রিস্টাব্দের মধ্যে রয়েল সোসাইটি থেকে প্রকাশিত হয়। তার এই গবেষণাপত্রগুলোই ১৭০৪ খ্রিস্টাব্দে তার অপটিক্‌স নামক গ্রন্থে সংকলিত হয়েছিল।

সঠিক অনুচ্ছেদ শিরোনাম কোনটি?
titleA. জীবনী
titleB. প্রিন্সিপিয়া ম্যাথামেটিকা প্রকাশ
titleC. আলোক বিজ্ঞান বিষয়ক গবেষণা
titleD. ধর্মীয় চিন্তাধারা
উত্তর: titleC
নর্মদা জেলাতে গ্রীষ্মমন্ডলীয় সাভানা জলবায়ু ক্যাম্বের উপসাগরে দৃঢ়ভাবে নিয়ন্ত্রিত হয়। গ্রীষ্মকালে মার্চ মাসের শুরুতে আরম্ভ হয় এবং জুন মাস অবধি স্থায়ী হয়। এপ্রিল এবং মে সবচেয়ে উষ্ণ মাস, গড় সর্বোচ্চ তাপমাত্রা । বর্ষা জুনের শেষদিকে শুরু হয়। সেই মাসগুলিতে গড় সর্বোচ্চ তাপমাত্রা থাকে। অক্টোবর এবং নভেম্বরে বর্ষার পশ্চাদপসরণ শুরু হয় এবং নভেম্বরের শেষের দিকে উচ্চ তাপমাত্রা ফিরে আসে। শীতকালে ডিসেম্বর মাসে শুরু হয় এবং ফেব্রুয়ারির শেষ পর্যন্ত স্থায়ী হয়, এই সময় গড় তাপমাত্রা থাকে প্রায় , এবং বৃষ্টি প্রায় হয় না বললেই চলে।

সঠিক অনুচ্ছেদ শিরোনাম কোনটি?
titleA. বিভাগ
titleB. অর্থনীতি
titleC. জলবায়ু
titleD. ইতিহাস
উত্তর: titleC
নাফিসা আলি কলকাতায় জন্মগ্রহণ করেছিলেন। তার পিতা বাঙালি মুসলিম আহমেদ আলী এবং তার মাতা অ্যাংলো-ইন্ডিয়ান রোমান ক্যাথলিক ফিলোমেনা টরেসান। নাফিসার পিতামহ এস ওয়াজিদ আলি ছিলেন একজন বিশিষ্ট বাঙালি লেখক। তার বাবার বোন জায়েব-উন-নিসা হামিদুল্লাহ হলেন একজন পাকিস্তানী সাংবাদিক এবং নারীবাদী। নাফিসা বাংলাদেশী মুক্তিযোদ্ধা ও সৈনিক বীর প্রতীক আক্তার আহমেদেরও আত্মীয়। নাফিসার মা এখন অস্ট্রেলিয়ায় স্থায়ী বাসিন্দা। 

লা মার্টিনিয়ার কলকাতা থেকে পড়ার পর নাফিসা সিনিয়র কেমব্রিজে গিয়েছিলেন। তিনি স্বামী চিন্মায়ানন্দের কাছ থেকে বেদান্ত অধ্যয়ন করেছেন, যিনি বিশ্বে বেদান্তকে বোঝানোর জন্য চিন্ময় মিশন কেন্দ্র শুরু করেছিলেন।

তাঁর স্বামী হলেন খ্যাতনামা পোলো খেলোয়াড় এবং অর্জুন পুরস্কারপ্রাপ্ত, অবসরপ্রাপ্ত কর্নেল আরএস সোধি। বিয়ের পরে তিনি নিজের তিন সন্তানের দিকে মনোনিবেশ করে কাজ বন্ধ করে দিয়েছিলেন: তার কন্যা আরমানা, পিয়া এবং পুত্র অজিত। ১৮ বছরের বিরতির পরে তিনি ফিল্ম ইন্ডাস্ট্রিতে আবারও ফিরে আসেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. কর্মজীবন
titleC. অভিনয় জীবন
titleD. জীবনের প্রথমার্ধ
উত্তর: titleD
শাসনভার নিয়েই চুপিম্‌ফা পিতা চুহেনফার হত্যাকারীকে বিচারে মানুষ লাগান। লন্তরুবন এবং তাঁর দুজন পুত্র টাওফ্রং এবং খুন্তাওকে ধরে মৃত্যুদণ্ড দেওয়া হয়। অন্য ষড়যন্ত্রকারীদেরও শাস্তি দেওয়া হয়। খুংলুং বুঢ়াগোহাঁইকে চুহেনফার হত্যায় সন্দেহ করা হয়েছিল। রাজার শাস্তিতে ভয়ে বুঢ়াগোহাঁই পালিয়ে যান। চুপিম্‌ফা সাথে সাথে লুংলুং খাম্‌পেঙকে নতুন বুঢ়াগোহাঁই করেন। পরে খুংলুং বুঢ়াগোহাঁই ধরা পরেন যদিও অন্য প্রধানদের অনুরোধে তিনি মৃত্যুদণ্ড থেকে ছাড়া পান। তাঁর সম্পত্তি বাজেয়াপ্ত করে তাঁকে গাঁওয়ের ঘরে নির্বাসন দেওয়া হয়।

সঠিক অনুচ্ছেদ শিরোনাম কোনটি?
titleA. সিংহারোহণ
titleB. চুহেনফার হত্যাকারীর শাস্তি
titleC. রাণীর নির্বাসন এবং কন্‌সেঙের জন্ম
titleD. মৃত্যু
উত্তর: titleB
দীর্ঘদেহের অধিকারী নাইজেল হেগ ১৯১২ থেকে ১৯৩৪ সাল পর্যন্ত নিয়মিতভাবে শৌখিন ব্যাটসম্যান হিসেবে খেলতেন। ইনিংস উদ্বোধনে কিংবা এর পরে নামতেন। সুইং বোলার হিসেবে মিডিয়াম পেস বোলিংয়ের চেয়ে কিছুটা কম গতিসম্পন্ন বোলিং করতেন। অল-রাউন্ডার হিসেবে যথেষ্ট কার্যকরী ভূমিকা পালন করেছেন। ছয় মৌসুমে সহস্রাধিক রান ও পাঁচ মৌসুমে শতাধিক উইকেট পেয়েছেন। তন্মধ্যে, ১৯২১, ১৯২৭ ও ১৯২৯ সালে তিনবার সহস্র রান ও শত উইকেট লাভের ন্যায় ডাবল লাভ করেছেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. ব্যক্তিগত জীবন
titleC. প্রথম-শ্রেণীর ক্রিকেট
titleD. খেলার ধরন
উত্তর: titleD
২০০৮ সালের আগস্ট, ঘোষণা করা হয় যে এয়ার ওয়ান আলিটালিয়ার সাথে একীভূত হতে যাচ্ছে । এয়ার ওয়ান ২০০৮ সালে প্রায় দেউলিয়া হয়ে গিয়েছিলো, এবং আটিটালিয়ার সাথে মিলিত হওয়াই ছিলো সম্ভাব্য সমাধান ।
অবশেষে ২০০৯ এর ১৩ জানুয়ারি, এয়ার ওয়ান আনুষ্ঠানিকভাবে আলিটালিয়ার অংশ হয়ে ওঠে, এবং এয়ারলাইন দুটি পরবর্তী সময়ে একত্রে কাজ করা শুরু করে ।

সঠিক অনুচ্ছেদ শিরোনাম কোনটি?
titleA. আটিটালিয়ার সাথে একীভূতকরণ
titleB. বিমানবহর
titleC. ইতিহাস
titleD. শুরুর বছরগুলো
উত্তর: titleA
রিয়াজ ১৯৭২ সালে ফরিদপুর জেলা সদরের কমলাপুর মহল্লায় একটি সম্ভ্রান্ত মুসলিম পরিবারে জন্মগ্রহণ করেন। তার ছেলেবেলা কেটেছে ফরিদপুর শহরের সিএনবি স্টাফ কোয়ার্টার্সের চৌহদ্দিতে। তার বাবা জাইনুদ্দিন আহমেদ সিদ্দিক ছিলেন সরকারি অফিসের একজন কর্মকর্তা; মাতা আরজুমান্দ আরা বেগম গৃহিণী ছিলেন। রিয়াজ পরিবারের কনিষ্ঠ সন্তান। তার পরিবারের অন্যান্য সদস্যরা হলেন বড় ভাই রাইজুদ্দিন আহমেদ সিদ্দিক এবং ছয় বোন জিন্ন্যা আরা, সুলতানা জাহানারা সিদ্দিক, সুলতানা রওনক আরা, সুলতানা রওশন জামিল, সুলতানা সালমা শাহীন ও সুলতানা ফাতেমা শিরিণ। সকলেই বিবাহিত। ছোটবেলায় রিয়াজের ইচ্ছা ছিল স্থপতি হবেন; পরে পরিবারের বড়দের উৎসাহে যশোরে বিমানবাহিনীতে ভর্তি পরীক্ষা দেন এবং উত্তীর্ণ হন। যথাযথ প্রশিক্ষণ শেষে তিনি বাংলাদেশ বিমান বাহিনীতে বিমানচালক হিসেবে যোগদান করেন। বৈমানিক হিসাবে তিনি একটি জেট ফাইটারে মোট ৩০০ ঘণ্টা উড্ডয়ন সম্পন্ন করেন।

রিয়াজ শৃঙ্খলা ভঙ্গের দায়ে ১৯৯৩ সালে বিমানবাহিনী থেকে চাকরিচ্যুত হন।

চাকরিচ্যুতির পর তিনি বাড়ি ছেড়ে ঢাকা শহরে পাড়ি জমান এবং চাচাতো বোন চলচ্চিত্র অভিনেত্রী ববিতার হাত ধরে ১৯৯৫ সালে বাংলাদেশের চলচ্চিত্র শিল্পে একজন অভিনেতা হিসেবে আত্মপ্রকাশ করেন। অভিনয়ের পাশাপাশি তিনি ২০০৬ সালে মুক্তিপ্রাপ্ত হৃদয়ের কথা চলচ্চিত্রটি প্রযোজনা করেন। বর্তমানে রিয়াজ চলচ্চিত্রে অভিনয়ের পাশাপাশি ঢাকার বনানীতে "ইয়েস কর্পোরেশন" নামে একটি কোমল পানীয় উৎপাদনকারী ব্যবসায় প্রতিষ্ঠানের সাথে যুক্ত রয়েছেন। এছাড়াও হাউজিং কোম্পানি আশিয়ান গ্রুপ-এর পরিচালক ও প্রধান নির্বাহী কর্মকর্তার দায়িত্ব পালন করছেন। সম্প্রতি একটি সাক্ষাত্কারে রিয়াজ ইঙ্গিত দেন যে, তিনি বর্তমানে ব্যবসা ও চাকরি থেকে দূরে রয়েছেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন ও কর্ম জীবন
titleB. নাটকে অভিনয়
titleC. অভিনয় জীবন
titleD. শিক্ষা জীবন
উত্তর: titleA
সাধারণতঃ দুইটি প্রধান উপায়ে ই-ভোটিং নিশ্চিত করা যায়। 

ভোট প্রয়োগের ক্ষেত্রে উন্নত এবং উচ্চতর প্রযুক্তি ব্যবহারের ফলে অতিদ্রুত ব্যালট পেপার গণনা করা সম্ভবপর। একই সাথে অক্ষম ভোটারগণও তাদের ভোট সঠিকভাবে প্রয়োগ করতে পারেন।

অন্যদিকে ইলেকট্রনিক ভোটিংয়ের কার্যকারিতা নিয়ে খোঁদ মার্কিন যুক্তরাষ্ট্রেই প্রবল বিতর্কের মধ্যে রয়েছে। বিশেষ করে ডিআরই পদ্ধতিতে ই-ভোটিংয়ের ফলে নির্বাচনী কারচুপীর ব্যাপক সম্ভাবনা রয়েছে।

সঠিক অনুচ্ছেদ শিরোনাম কোনটি?
titleA. ইভিএম ব্যবহার
titleB. প্রয়োগ পদ্ধতি
titleC. নির্মাতা প্রতিষ্ঠান
titleD. সুবিধা-অসুবিধা
উত্তর: titleD
রায় আচার্য (নীল নিতিন মুকেশ) নিজের কেরিয়ার নিয়ে লড়তে থাকা এক ফটোগ্রাফার; যদিও খুব একটা সাফল্যের মুখ সে দেখেনি। শেষে নিজের ঠাকুরদার থেকে উত্তরাধিকার সূত্রে এমন একটি ক্যামেরা পেল যার কথা সে কখনও স্বপ্নেও ভাবেনি। এই ক্যামেরার শক্তি রাতারাতি তার জীবনের পথটাই পালটে দিল। এই এই ক্যামেরায় তোলা ছবিগুলি ভবিষ্যতের কথা জানাতো। তার ভাগ্য খুলে গেল। সে তার জীবনসঙ্গিনী সিমিকে (বিপাশা বসু) পেয়ে গেল। সিমি একজন ডিজে। যদিও বেশ বুদ্ধিমতী সে। সবকিছুই ঠিকঠাক ‘হ্যাপিলি এভার আফটার’ গোছের একটা সমাপ্তির দিকে এগোচ্ছিল। কিন্তু ক্যামেরার এই শক্তির সঙ্গে সঙ্গে রায়ের কাঁধে চাপল অনেক বড় দায়িত্ব। তার জীবনে বিপদ ঘনিয়ে এল। বাস্তবের অন্ধকার দিকটির সঙ্গে তার সংঘাত শুরু হল। এই যুদ্ধ কেবলমাত্র অশুভ শক্তির বিরুদ্ধে ছিল না, ছিল তার নিজের নিয়তির বিরুদ্ধেও।


সঠিক অনুচ্ছেদ শিরোনাম কোনটি?
titleA. সঙ্গীত
titleB. প্রোমোশন
titleC. প্রযোজনা
titleD. কাহিনি-সংক্ষেপ
উত্তর: titleD
পিত্তাশয় যকৃৎ থেকে নিঃসৃত পিত্তরসকে ধারণ করে রাখে এবং এর ঘনত্ব যকৃতের চেয়ে দশগুণ বাড়ায়। পিত্তরসের ক্ষারত্ব কমায়।
চর্বিযুক্ত খাবার ডিউওডেনামে আসলে এর মিউকোজা স্তর থেকে কোলিসিস্টোকাইনিন হরমোন ক্ষরণ হয় যা পিত্তাশয়কে সংকোচিত করে এবং ওডির স্ফিংটার শিথিল করে ফলে পিত্তরস দ্রুত ক্ষুদ্রান্ত্রে প্রবেশ করে।
পিত্তাশয় আবশ্যকীয় অঙ্গ নয় কারণ সার্জারি করে এটি কেটে ফেললেও যকৃৎ এর কাজে সমস্যা হয় না, মানুষ স্বাভাবিক জীবন যাপন করতে পারে। 
সঠিক অনুচ্ছেদ শিরোনাম কোনটি?
titleA. গঠন
titleB. পিত্তাশয়ের কাজ
titleC. রক্ত সরবরাহ
titleD. পিত্তাশয়ের রোগ
উত্তর: titleB
গোলাপ ছাত্রজীবন থেকেই ছাত্রলীগের রাজনীতির সাথে জড়িত ছিলেন। তিনি ১৯৭৮-৮০ মেয়াদে ঢাকা বিশ্ববিদ্যালয়ের সমাজবিজ্ঞান বিভাগের ছাত্রলীগ শাখা ও সূর্যসেন হল ছাত্রলীগ শাখার সাধারণ সম্পাদকের দায়িত্ব পালন করেন। ১৯৭৯-৮০ মেয়াদে তিনি বিশ্ববিদ্যালয় ছাত্রলীগ শাখার যুগ্ম-আহবায়ক ছিলেন। একই সময়ে তিনি সূর্যসেন হল ছাত্র সংসদের প্রথমে সাধারণ সম্পাদক ও পরে সহ-সভাপতির দায়িত্ব পালন করেন। ১৯৮১-৮৩ মেয়াদে তিনি ছাত্রলীগের নির্বাহী সদস্য হিসেবে ভূমিকা রাখেন। ২০০৮ সালের নির্বাচনের পর আওয়ামী লীগ সরকার গঠন করার পর তিনি প্রধানমন্ত্রী শেখ হাসিনার একান্ত সচিব হিসেবে নিযোগ পান। ২০১২ সালে তাকে আওয়ামী লীগের সদস্য করা হয়। ২০১৪ সাল থেকে ২০১৮ সাল পর্যন্ত তিনি প্রধানমন্ত্রী শেখ হাসিনার বিশেষ সহকারী হিসেবে নিযুক্ত ছিলেন। ২০১৬ সাল থেকে তিনি আওয়ামী লীগের দফতর সম্পাদকের দায়িত্ব পালন করছেন।

২০০১ সালের অষ্টম জাতীয় সংসদ নির্বাচনের সময় তিনি আওয়ামী লীগের নির্বাচন পরিচালনা কমিটিকে নির্বাচন সংক্রান্ত তথ্য উপাত্ত সরবরাহের দায়িত্ব পালন করেন। ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে গোলাপ মাদারীপুর-৩ আসন থেকে সংসদ সদস্য নির্বাচিত হন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. শিক্ষাজীবন
titleC. রাজনৈতিক জীবন
titleD. প্রারম্ভিক জীবন
উত্তর: titleC
তার জন্ম হয়েছিল নদিয়া জেলার জেলার বাগআঁচড়া গ্রামে। কলকাতার ভবানীপুর মিশনারি সোসাইটি স্কুল থেকে ১৮৬৩ সালে প্রবেশিকা পরীক্ষায় পাশ করে কলকাতা মেডিক্যাল কলেজে ভর্তি হন। ১৮৬৯ খ্রিষ্টাব্দে এল এম এস পাশ করে সরকারী এসিস্টেন্ট সার্জেন রূপে কাজ করতে থাকেন। ভ্যাকসিন সুপারিন্টেনডেন্ট রূপে কাজের সূত্রে তাকে উত্তরবঙ্গের বিভিন্ন জায়গায় যেতে হয়। এই সময় থেকেই উপন্যাস লেখার উপাদান ও লোকচরিত্র সম্পর্কে অভিজ্ঞতা অর্জন করেন।

সঠিক অনুচ্ছেদ শিরোনাম কোনটি?
titleA. সাহিত্য
titleB. মৃত্যু
titleC. প্রারম্ভিক জীবন
titleD. তথ্যসূত্র
উত্তর: titleC
তৎকালিন ইসলামি সাম্রাজ্য জ্ঞানী-পন্ডিতদের যথাযথ পৃষ্ঠপোষক ছিল।সকল খরচ রাষ্ট্র বহন করতো।সে সময়ের ট্রান্সেলেশন মুভমেণ্ট বা তরজমা সংস্থার তরজমা করার কাজে যে অর্থ ব্যয় হতো তার পরিমাণ আনুমানিক যুক্তরাজ্যের মেডিকেল রিসার্চ কাউন্সিলের দুই বছরের বার্ষরিক রিসার্চ বাজেটের সমান। হুনাইন ইবনে ইসহাক-এর মতো বড় বড় জ্ঞানীবর্গ ও তর্জমাকারকদের বেতনের পরিমাণ ছিল আজকালকার পেশাগত এথলেটিক্সদের বেতনের মতো।আব্বাসীয় যুগে আল মনসুর ইরাকের বাগদাদ শহরে 'দ্য হাউস অফ উইজডম' নামে একটি বৃহৎ পাঠাগার প্রতিষ্ঠিত করেন।
সঠিক অনুচ্ছেদ শিরোনাম কোনটি?
titleA. বীজগণিত
titleB. পূর্ব সংস্কৃতির প্রভাব
titleC. রসায়ন
titleD. রাষ্ট্রীয় পৃষ্ঠপোষকতা
উত্তর: titleD
পূর্ণেন্দু পত্রীর জন্ম বর্তমান পশ্চিমবঙ্গের হাওড়া জেলার নাকোলে। পিতা পুলিনবিহারী পত্রী, মা নির্মলা দেবী। ম্যাট্রিক পরীক্ষায় উত্তীর্ণ হওয়ার পর পারিবারিক কলহের কারণে পৈতৃক ভিটা ছেড়ে চলে আসেন কলকাতায়। ১৯৪৯ সালে ইন্ডিয়ান আর্ট কলেজে ভর্তি হন বাণিজ্যিক শিল্পকলা বা কমার্শিয়াল আর্টের ছাত্র হিসেবে। যদিও নানা কারণে এই পাঠক্রম শেষ করা তার পক্ষে সম্ভব হয়নি। ছেলেবেলায় বাগনানের বিশিষ্ট কমিউনিস্ট নেতা অমল গাঙ্গুলির সংস্পর্শে এসে কমিউনিস্ট পার্টির নানান সাংস্কৃতিক কাজকর্মের সঙ্গে জড়িয়ে পড়েছিলেন। কলকাতায় অভিভাবক কাকা নিকুঞ্জবিহারী পত্রীর চলচ্চিত্র পত্রিকা 'চিত্রিতা' ও সাহিত্যপত্র দীপালি-তে তার আঁকা ও লেখার সূচনা হয়। পঞ্চাশের দশকের শুরুতে কমিউনিস্ট পার্টির সক্রিয় সদস্য হয়ে পড়লে রাজনীতি ও সাহিত্যচর্চা উভয়েই একসঙ্গে চালাতে থাকেন।

সঠিক অনুচ্ছেদ শিরোনাম কোনটি?
titleA. জন্ম, শিক্ষা
titleB. প্রচ্ছদশিল্পী
titleC. প্রকাশনা
titleD. চলচ্চিত্র
উত্তর: titleA
আল-শহীদ স্মৃতিস্তম্ভ (আরবি: نصب الشهيد) শহীদ স্মৃতি হিসাবেও পরিচিত। এটি ইরান-ইরাক যুদ্ধে মারা যাওয়া ইরাকি সেনাদের স্মৃতিতে উত্সর্গীকৃত একটি স্মৃতিসৌধ। তবে বর্তমানে ইরাকিরা সাধারণত ইরাকের সমস্ত শহীদদের জন্য এটিকে বিবেচনা করে থাকে, কেবলমাত্র ইরান-ইরাক যুদ্ধে নয় বিশেষত যারা ইরান ও সিরিয়ার সাথে মিলে বর্তমানে আইএসআইএস-এর সাথে যুদ্ধ করছে তাদেরকেও স্মরণ করে। এই স্মৃতিসৌধটি ১৯৮৩ সালে উন্মুক্ত করা হয়, ইরাকি স্থপতি সামান কামাল এবং ইরাকি ভাস্কর এবং শিল্পী ইসমাইল ফাতাহ আল তুর্ক এটির নকশা করেন। ১৯৭০ এবং ১৯৮০ এর দশকে সাদ্দাম হুসাইনের সরকার নতুন স্মৃতিস্তম্ভ নির্মানে প্রচুর অর্থ বরাদ্ধ করে, এর মধ্যে আল শহীদ স্মৃতিস্তম্ভও অন্তর্ভুক্ত ছিল।

সঠিক অনুচ্ছেদ শিরোনাম কোনটি?
titleA. বিংশ এবং একবিংশ শতক
titleB. স্থবিরতা এবং বহিঃআক্রমণ (দশম থেকে ষোড়শ শতাব্দী)
titleC. জলবায়ু
titleD. আল-শহীদ স্মৃতিস্তম্ভ
উত্তর: titleD
দৈনিক ইত্তেফাক-এ ফাহমিদুল হক লিখেছেন, "প্রান্তিক সাধারণ মানুষ যে বিবর্তন ও রূপান্তরের মধ্য দিয়ে জীবনযাপন করে চলেছে, তার বিশ্বস্ত রূপায়ণ দেখা যায় কাহিনিতে।" তিনি চিত্রগ্রাহকের ক্যামেরার গতিশীলতার সমালোচনা করে বলেন "মেলাপ্রাঙ্গনের কাহিনিতে আরও বেশি গতিশীল ক্যামেরা কাঙ্ক্ষিত ছিল।" তবে ছবির শেষ দিকে "আমার পাগলা ঘোড়া রে" অনির্দিষ্টতাকে বোঝাতে যুৎসই ছিল।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. পুরস্কার
titleC. সমালোচকদের প্রতিক্রিয়া
titleD. মূল্যায়ন
উত্তর: titleC
জুরাছড়ি উপজেলার সর্ব-দক্ষিণে মৈদং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে জুরাছড়ি ইউনিয়ন; পূর্বে জুরাছড়ি ইউনিয়ন ও বিলাইছড়ি উপজেলার ফারুয়া ইউনিয়ন; দক্ষিণে বিলাইছড়ি উপজেলার ফারুয়া ইউনিয়ন এবং পশ্চিমে বিলাইছড়ি উপজেলার বিলাইছড়ি ইউনিয়ন, কেংড়াছড়ি ইউনিয়ন ও রাঙ্গামাটি সদর উপজেলার বালুখালী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. খাল ও নদী
titleC. আয়তন
titleD. প্রশাসনিক কাঠামো
উত্তর: titleA
১৯৪২ সালের ২৬ ফেব্রুয়ারি সিলেটে জন্ম নেয়া অধ্যাপক ড: নাজমা চৌধুরী ছিলেন তার বাবা চৌধুরী ইমামুজ্জামান ও আমিরুন্নেসা খাতুনের তৃতীয় সন্তান। তার শিক্ষাজীবন শুরু হয়েছিলো ভারতের আসামে। পরে পিতার কর্মস্থল পরিবর্তনের কারণে ঢাকা ও রাজশাহীতে স্থানান্তর হয় তাদের পরিবার।

নাজমা চৌধুরী স্কুল জীবন কেটেছে ঢাকা ও রাজশাহীতে। পূর্ব পাকিস্তান মাধ্যমিক শিক্ষা বোর্ডে মেয়েদের মধ্যে অষ্টম স্থান পেয়েছিলেন তিনি। পরে হলিক্রস কলেজ থেকে এইচএসসি পাশ করেন এবং মেধা তালিকায় তার অবস্থান ছিলো নবম।
পরে ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. প্রকাশিত গ্রন্থ
titleB. প্রারম্ভিক জীবন ও শিক্ষা
titleC. রাজনৈতিক জীবন
titleD. কর্মজীবন
উত্তর: titleB
এসকে (শাহিদ কপূর), নৌতি (শ্রদ্ধা কাপুর) ও ত্রিপাঠী (দিব্যেন্দু শর্মা) হলেন বাল্যবন্ধু। তাঁরা উত্তরাখণ্ড রাজ্যের তেহরির আদি নিবাসী। এসকে একজন ভণ্ড স্বার্থপর আইনজীবী। তিনি আদালতের বাইরে মামলা মিটমাট করিয়ে দিয়ে অর্থ উপার্জন করেন। নৌতি একজন সফল ফ্যাশান ডিজাইনার। তিনি নিজের সম্পর্কে খুব উচ্চ ধারণা পোষণ করতেন। বিয়ে করার সিদ্ধান্ত গ্রহণ করে তিনি তাঁর দুই বাল্যবন্ধুর প্রত্যেকের সঙ্গে এক সপ্তাহ করে প্রণয়ালাপের সিদ্ধান্ত নেন। কিন্তু এসকে নৌতি ও ত্রিপাঠীকে চুম্বনরত অবস্থায় দেখে ফেলায় পরিস্থিতি তিক্ত হয়ে ওঠে। ভগ্নহৃদয় হয়ে তিনি তাঁদের প্রতি বিদ্রুপাত্মক মন্তব্য করতে থাকেন এবং তাঁদের এড়িয়ে চলতে শুরু করেন।

ত্রিপাঠীর মফঃস্বলের প্রিন্টিং প্রেসের বিরুদ্ধে দেড় লক্ষ টাকার মাত্রাতিরিক্ত বিদ্যুৎ বিল ছাপানোর অভিযোগ আনা হয়, যা পরের মাসে ধাপে ধাপে বেড়ে ৫৪ লাখ হয়ে দাঁড়ায়। নৌতিকে সঙ্গে নিয়ে তিনি এসকে-র কাছে পরামর্শ চাইতে আসেন। কিন্তু এসকে তাঁদের পরামর্শ না দিয়ে অপমান করে বিদায় করেন। উপায়ান্তর না দেখে ত্রিপাঠী আত্মহত্যা করেন। এই ঘটনায় এসকে মর্মাহত হন এবং মন পরিবর্তন করেন। তিনি স্থির করেন মাত্রাতিরিক্ত বিলের জন্য দায়ী বেসরকারি বিদ্যুৎ সংস্থা এসপিটিএল-এর বিরুদ্ধে মামলাটি লড়বেন। অন্যদিকে এসপিটিএল-এর হয়ে মামলা লড়তে আসেন গুলনার (যামী গৌতম) নামে অপর এক আইনজীবী।

আদালতে সর্বশেষ শুনানির সময় এসকে যখন মামলা প্রায় জিতে গিয়েছেন, সেই সময় ত্রিপাঠী বেরিয়ে আসেন এবং তাঁর আত্মহত্যার চেষ্টা এবং মাত্রাতিরিক্ত বিলের প্রসঙ্গে তাঁর লড়াইয়ের কথা জানান। আদালত ত্রিপাঠীর বিলকে ছাড় দিল এবং এসপিটিএল-এর লাইসেন্স বাতিল করে দিল। আদালত এসপিটিএল-কে নির্দেশ দেয় ক্ষতিপূরণ হিসেবে ত্রিপাঠীকে ১০ লক্ষ ও অন্যান্য অভিযোগকারীদের ৫০,০০০ টাকা করে দিতে। নিজের ভুয়ো মৃত্যুর খবর ছড়িয়ে বিমা সংস্থাকে প্রতারিত করার জন্য ত্রিপাঠীর ছয় মাস কারাদণ্ড হয়। ছবির শেষে দেখা যায়, মামলা শেষ হলে গুলনার ও এসকে প্রণয়ালাপ করছেন।


সঠিক অনুচ্ছেদ শিরোনাম কোনটি?
titleA. কাহিনি-সারাংশ
titleB. প্রিন্সিপ্যাল ফোটোগ্রাফি
titleC. কলাকুশলী নির্বাচন
titleD. সমালোচকদের প্রতিক্রিয়া
উত্তর: titleA
১৯৪৭ সালে ব্রিটিশ ভারত দ্বিখণ্ডিত হয়ে ভারত ও পাকিস্তান তৈরি হয়। মুসলিম অধ্যুষিত পূর্ব বাংলা পাকিস্তানে এবং হিন্দু অধ্যুষিত পশ্চিম বাংলা ভারতে যোগ দেয়। পশ্চিম বাংলা থেকে বাঙালি মুসলমানেরা তদানীন্তন পাকিস্তান তথা অধুনা বাংলাদেশে এবং বাঙালি হিন্দু পূর্ব বাংলা থেকে ভারতে চলে আসে। পূর্ববঙ্গ থেকে আসা উদ্বাস্তু ও ছিন্নমূল এই সব হিন্দু বাঙালিরা ভারতের বিভিন্ন রাজ্যে আশ্রয় নেন। ভারতের বাঙালি রাজ্য পশ্চিমবঙ্গ ছাড়াও অন্যান্য অবাঙালী জনজাতি অধ্যুষিত রাজ্যে তাদের পুনর্বাসন দেওয়া হয়। ছত্রিশগড় ,ওড়িশার দণ্ডকারণ্য, মহারাষ্ট্র কর্ণাটক এই রাজ্য গুলির মধ্যে অন্যতম। পুনর্বাসিত এই সকল হিন্দু বাঙালিরা অবাঙালী অধ্যুষিত এই সকল রাজ্যে বৈষম্যের স্বীকার হয় এবং মাতৃভাষা বাংলার পঠনপাঠন ও সরকারি মর্যাদার দাবিতে আন্দোলনে নামেন।

সঠিক অনুচ্ছেদ শিরোনাম কোনটি?
titleA. উত্তর দিনাজপুর
titleB. আসাম
titleC. ভারতের বিভিন্ন রাজ্যে ভাষা আন্দোলনের পটভূমি
titleD. কর্ণাটক
উত্তর: titleC